আপামিয়া

আপামিয়া হল উত্তর সিরিয়ার হামায় অবস্থিত একটি প্রাক্তন শহর এবং স্বল্প পরিচিত ধ্বংসাবশেষ। শহরটি ওরেন্টস নদীর ডান তীরে অবস্থিত একটি প্রাচীন গ্রীক এবং রোমান শহর ছিল। এটি ম্যাসেডনীয়দের অধীনে আপামেনের রাজধানীও ছিল। == প্রবেশ == এর নিকটবর্তী শহর হামা থেকে ভাড়াকৃত ড্রাইভারের মাধ্যমে সহজেই আপামিয়া ঘুরে আসা যায়। হামার স্থানীয় হোটেলগুলি আপনাকে একটি দিনের ট্রিপে আপামিয়াতে নিয়ে যাওয়ার জন্য ভাড়া করা ড্রাইভার সরবরাহ করতে সক্ষম, যা আপানকে আশেপাশের অন্যান্য দর্শনীয় স্থানও পরিদর্শন করাতে পারে। == ঘোরাঘুরি == হামা থেকে আগত বাসগুলি সাধারণত আপনাকে মূল শহরে নামিয়ে দেবে, যা দর্শনীয় স্থান থেকে কয়েকশ মিটার দূরে অবস্থিত। এরপর পাহাড়ের উপরে একটি সংক্ষিপ্ত হাঁটার পথ বা আপনাকে একটি ১২৫ সিসি মোটরসাইকেলে চড়ার প্রস্তাব দেওয়া হতে পারে এবং তারা এই সেবার বিনিময়ে আপনার থেকে অর্থ আশা করতে পারে বা নাও করতে পারে। অর্থ দাবি করলেও তা শুধুমাত্র কয়েকটি কয়েন হওয়া উচিত। স্থানটির চারপাশে ঘোরাঘুরি করা সহজ; যদিও এটি অনেক বড় (চার দিকে বেশ কয়েক মাইল)। চারপাশে একটি মোটামুটি সহজ হাঁটার পথ রয়েছে। এতে কোন আনুষ্ঠানিক প্রবেশের নিয়ম নেই এবং এর বেশিরভাগ অংশই ধ্বংসপ্রাপ্ত। হুইলচেয়ারে প্রবেশ সম্ভবপর হতে পারে (পাথরের পাকা রাস্তাটির এখনও বেশিরভাগই অক্ষত)। তবে এটি আপনার জন্য ঝুঁকিপূর্ণ হতে পারে। বেশ কিছু সিরীয় পর্যটন কোম্পানি স্থানটিতে গাইডসহ ভ্রমণ অফার করে, যার মধ্যে সাধারণত রেস্তোরাঁয় খাবারও অন্তর্ভুক্ত থাকে। == দেখুন == আপামিয়ার ( ফার্সিতে আফেমেয়া ) ধ্বংসাবশেষ এত ছোট যে, তা পায়ে হেঁটেই ঘুরে দেখা সম্ভব। এর উচ্চতা বেশি হওয়ায় এলাকাটি প্রায়ই কুয়াশাচ্ছন্ন এবং ভেজা থাকে, যার ফলে একটি বিশেষ ধোঁয়াটে পরিবেশ সৃষ্টি হয়। শৈবাল এবং মস এলাকাটির বেশিরভাগ জায়গা ঢেকে রেখেছে। যদিও সিরিয়ার তুলনামূলক অপ্রসিদ্ধ আকর্ষণীয় স্থান আপামিয়াকে বিবেচনা করা হয়; কিন্তু স্থানীয়রা একে পূর্বের বিখ্যাত পালমিরার চেয়ে অধিক আকর্ষণীয় মনে করে। আপামিয়ার ধ্বংসাবশেষের পাশেই রয়েছে মৃত শহর সারজিলা ও আল বারা। এখানে একাধিক ধ্বংসাবশেষ পাওয়া গেছে। ২০০৮ সালে আরও খননকাজ চলছিল। আপামিয়ার প্রধান সড়কে কলোনাড (বিছানো পাথর) এক মাইল লম্বা এবং প্রকৃত রোমান ধাঁচে একবারে সোজাভাবে নির্মিত হয়েছে, যা অন্তর্নিহিত বিন্দুতে চমৎকার ফটোগ্রাফির সুযোগ দেয়। এছাড়াও এখানে একটি দুর্গ রয়েছে, যার চারপাশে স্থানীয় লোকেরা বসবাস করতে শুরু করেছে এবং শহর থেকে দূরে চলে যাওয়া প্রবেশপথের দিকে আরও ছোট ছোট ধ্বংসাবশেষ রয়েছে। গোটা স্থানটিতে প্রবেশের জন্যে একটি মাত্র টিকিটের মূল্য দিতে হয়, যা কয়েক ডলার মাত্র। এরপর আপনি এই বিশাল স্থানের বেশিরভাগ অংশ নিজে নিজে ঘুরে দেখতে পারবেন। বিভিন্ন ইউরোপীয় ভাষায় পর্যটক গাইডবইও এখানে উপলব্ধ। শহরের পুরানো সরাইখানাতে একটি জাদুঘর রয়েছে, যেখানে আপামিয়ার কিছু সুন্দর মোজাইক (খচিত নকশা) প্রদর্শিত হয়। == করণীয় == ছবি তুলুন; হাঁটুন; সেখানে ফেলা স্থানীয়দের আবর্জনা এড়িয়ে চলুন এবং স্থানীয় হকারদের প্রতিরোধ করুন (যদিও পালমিরার তুলনায় তারা ততটা খারাপ নয়)। এখান থেকে শহরটি মাত্র কয়েকশ মিটার দূরে অবস্থিত, যেখানে উচ্চ বেকারত্ব রয়েছে। পর্যটকদের জন্য সেখানে তেমন উল্লেখযোগ্য কিছু নেই। == কেনাকাটা == স্থানীয় ফেরিবিক্রেতারা মোটরবাইকে চড়ে ভুয়া কয়েন বিক্রি করে। ভুয়া হলেও এই কয়েনগুলি ভাল স্মারক হিসেবে কাজ করে এবং স্থানীয় পরিবারগুলোর জন্য কিছু আয় অর্জন করতে সাহায্য করে। == আহার == সেখানে একটি রেস্তোরাঁ রয়েছে, যা পশ্চিমা খাবারের মৌলিক উপকরণগুলি পরিবেশন করে। == পানীয় == নিজের সাথে প্রচুর পানীয় বহন করে আনুন; বিশেষ করে গ্রীষ্মে। == রাত্রিযাপন == এখানে কাছাকাছি ঘুমানোর জন্য কোথাও কোন স্থান নেই। তাই হামা অথবা হিমস থেকে একদিনের সফরে আসুন। আপনি হয়ত একটি তাঁবু বা সুয়াগ ( শোয়ার উপযোগী কাপড়ের ব্যাগ) নিয়ে কাছাকাছি কোথাও শিবিরে যোগদান করতে যেতে পারেন। == সংযোগ == == পরবর্তী ভ্রমণ ==